Coordenadas: 36°30′10″N 6°16′23″O﻿ / ﻿36.502778, -6.273056

O **Estadio Nuevo Mirandilla**, anteriormente coñecido como **Ramón de Carranza,** é o estadio de fútbol do Cádiz Club de Fútbol.

Foi construído entre maio de 1954 e agosto de 1955 e finalmente estreado o día 3 de setembro de 1955, co partido disputado entre o mesmo Cádiz e o FC Barcelona, acabando co resultado de 0-4 favorable ao equipo catalán. A primeira fase da súa remodelación concluíu a principios de 2005, a segunda fase do fondo norte concluíu en 2008 e a terceira fase da tribuna finalizouse en 2012. A tribuna foi inaugurada o 18 de xullo de 2012 cun partido preparatorio para os Xogos Olímpicos de Londres 2012 entre os equipos sub-21 de España e México. En novembro de 2019, albergou o partido entre España e Malta na fase de clasificación para a Euro 2020. O partido rematou cunha ampla vitoria de España por 7 goles a 0.

Historia
--------

Remodelación do estadio
Foi construído entre maio de 1954 e agosto de 1955, traballaron na súa construción entre 150 e 250 obreiros. O equipo técnico formárono os arquitectos Muñoz Monasterio e Fernández Pujol, o aparellador Fernando Accame e o enxeñeiro polo contrato de obras Gonzalo. O campo tiña unhas medidas de 106 por 68 metros, e unha pista de atletismo ao redor de 400 metros. A torre olímpica, máis coñecida como *a torre de preferencia*, tiña unha altura de 30 metros e o aforamento era de 15.000 espectadores. O estadio non contou con iluminación propia ata 1957. A estrutura, completamente ovalada, mantívose ata 1984, data en que se fixo a primeira remodelación. A devandita remodelación sobreviviron o fondo sur, e a preferencia, que esperan a súa quenda na segunda reforma.

Como consecuencia da aplicación da Lei de memoria histórica, cambiou o seu nome de "*Ramón de Carranza*" a "*Nuevo Mirandilla*", xa que levaba o nome dun alcalde franquista, nomeado por Primo de Rivera e que apoiou o alzamento sublevado.

Inauguración
------------

O 3 de setembro de 1955 foi o día en que se inaugurou o estadio municipal, ao que se lle puxo o nome do militar galego Ramón de Carranza. Foi máis tarde, o 6 de agosto cando se ascendeu a bandeira nacional no estadio, coa presenza de José León de Carranza Gómez-Pablos. Ás 17.30, o bispo de Cádiz, Tomás Gutiérrez Díez, procedeu á bendición do novo estadio. Ao acto asistiron as autoridades locais e provinciais e outros personaxes públicos. Logo da bendición houbo un desfile de atletas, e ás 18.15 comezou o partido inaugugral entre o Cádiz CF e o FC Barcelona que acabou con vitoria visitante por 0-4.

Notas
-----

1. ↑  La inauguración del Carranza
2. ↑  Ayuntamiento de Cádiz - El Nuevo Estadio Carranza
3. ↑  "Spain-Malta | European Qualifiers". *UEFA.com* (en inglés). Consultado o 3 de xaneiro de 2020.
4. ↑  Melchor, Mateo (24 de xuño de 2021). "El estadio Ramón de Carranza pasa a llamarse Nuevo Mirandilla". *Diario de Cádiz* (en castelán). Consultado o 5 de xullo de 2021.

Véxase tamén
------------

### Outros artigos

* Ramón de Carranza y Fernández de la Reguera

### Ligazóns externas

* O Carranza en Google Maps
* Información do estadio no sitio web do Cádiz CF
* A remodelación do Ramón de Carranza

|  |  |
| --- | --- |
| Control de autoridades | 
* Wd: Q2301915
* OSM: 8244676

 |